ཆུང་འབྲིང་སློབ་མ་ལ་མཚོན་ན་དཔེ་ཀློག་གི་ཉམས་མྱོང་དབེན་པའི་སྟབས་ཀྱིས་དུས་རྒྱུན་དཔེ་ཆ་གང་དག་ངེས་པར་དུ་ཀློག་དགོས་པ་དང་།གང་དག་ནི་ངེས་པར་དུ་བློར་འཛིན་དགོས་པ།གང་དག་ནི་ཉི་མ་འཁྱོལ་ཐབས་ཙམ་ལས་ཕན་འབྲས་ཆེན་པོ་མི་ཐོགས་པ་སོགས་དཔེ་དེབ་གདམ་གསེས་ཀྱི་ནུས་པ་ཧ་ཅང་ཞན།སྤྱིར་སློབ་གསོ་མི་འདྲ་བ་ལས་མི་སྣ་མི་འདྲ་བ་སྐྱེད་སྲིང་བྱེད་ཐུབ་ཅིང་།དེ་བཞིན་དུ་དཔེ་དེབ་མི་འདྲ་བ་བཀླགས་པ་ལས་ཀྱང་མི་ལ་བསམ་བློ་མི་འདྲ་བ་སོ་སོ་སྐྱེད་ངེས།ཆུང་འབྲིང་སློབ་མ་ལ་མཚོན་ན་རང་ཚུགས་ཀྱི་བསམ་གཞིགས་ནུས་པ་ཆགས་མེད་པས་དཔེ་དེབ་སྤུས་ལེགས་ཅན་དང་།སློབ་མའི་ལུས་སེམས་འཕེལ་རྒྱས་ལ་སྐུལ་འདེད་ཀྱི་ནུས་པ་ཐོན་ཐུབ་པའི་དཔེ་དེབ་བཀླགས་རྒྱུ་ཧ་ཅང་གལ་ཆེ།